**Santtu Viljami Hakanen** (s. 17. tammikuuta 2001 Tampere) on suomalainen jääkiekkoilija, joka pelaa Mestis-joukkue Helsingin Jokereissa. Hän on pelipaikaltaan keskushyökkääjä, mutta Hakanen osaa pelata myös laidassa.

Ura
---

### Seuraura

Tampereella syntynyt, mutta Akaassa kasvanut Hakanen aloitti jääkiekkoilun Etelä-Pirkanmaan Kiekossa. Hän siirtyi kahdeksanvuotiaana Valkeakosken Kiekko-Ahmaan vuonna 2009. Hakanen palkittiin kauden 2013–2014 päätteeksi seuran Vuoden Juniorina. Kaudeksi 2015–2016 hän siirtyi Hämeenlinnan Pallokerhon C-nuoriin. Kaudella 2017–2018 Hakanen toimi seuran B-nuorten varakapteenina.

Kesäkuussa 2018 Hakanen teki 1+1-vuotisen juniorisopimuksen HPK:n SM-liigajoukkueen kanssa. Hän pelasi kauden 2018–2019 lähes kokonaan seuran A-nuorissa. Hakanen jakoi tehoilla 12+19=31 joukkueen sisäisen pistepörssin toisen sijan Hakanen jakoi Joonas Uimosen kanssa edellään vain Kristjan Kombe. Hän vahvisti kauden aikana myös HPK:n B-nuoria, mutta Hakanen ei tehnyt kuitenkaan vielä liigadebyyttiään. Kaudella 2019–2020 hän nousi HPK:n A-nuorten varakapteeniksi. Hakanen voitti joukkueen sisäisen piste- ja syöttöpörssin tehoilla 15+29=44. Hän debytoi kauden aikana myös HPK:n miesten joukkueessa, jossa Hakanen pelasi kaksi Mestarien liigan ottelua. Hän teki CHL:ssä miesten pääsarjadebyyttinsä 8. lokakuuta 2019 tanskalaista Rungsted Seier Capitalia vastaan, kun CHL:ssä jatkomahdollisuudet menettänyt HPK antoi ottelussa mahdollisuuden kolmelle debytantille. Hakanen merkittiin joukkueen nelosketjun oikeaan laitaan Mikko Lahtelan sekä toisen debytantin, Janne Jokisen viereen. Hän sai ottelussa jääaikaa 12.56 minuuttia. Maaliskuussa 2020 Hakanen teki HPK:n kanssa vuoden mittaisen jatkosopimuksen.

Kauden 2020–2021 Hakanen aloitti lainalla HPK:n yhteistyöseurassa, Mestis-joukkue Forssan Palloseurassa, jossa hän pelasi kauden aikana 15 runkosarjaottelua tehden yhden syöttöpisteen. Vuoden 2021 vaihteessa Hakasen palasi HPK:hon, kun Mestis oli tauolla. Hän sai tililleen ensimmäisen SM-liigaottelunsa 30. joulukuuta 2020 Rauman Lukkoa vastaan. Hakanen merkittiin HPK:n nelosketjun vasempaan laitaan Joona Monton ja Kristjan Komben viereen. Liigauransa avausmaalin hän teki seitsemännessä ottelussaan 9. helmikuuta 2021 vieraissa Helsingin IFK:ta vastaan. Hakanen vakiinnutti paikkansa HPK:n liigajoukkueesta ja teki tulokaskautensa aikana 31 runkosarjaottelussa tehot 5+2=7. Toukokuussa 2021 hän teki seuran kanssa 1+1-vuotisen jatkosopimuksen.

Kaudella 2021–2022 Hakanen pelasi HPK:n SM-liigajoukkueessa 12 runkosarjaottelua ilman tehopisteitä. Hän pelasi suurimman osan kaudestaan lainalla FPS:n Mestis-joukkueessa, jossa Lehtinen pelasi 24 runkosarjaottelua tehopistein 8+10=18 ja 13 playoff-ottelua tehopistein 6+1=7 sekä kaksi Suomen Cupin ottelua ilman tehopisteitä. Hän oli pudotuspeleissä joukkueen paras maalintekijä.

Hakanen siirtyi kaudeksi 2022–2023 vuoden mittaisella sopimuksella Mestis-joukkue Kooveehen.

Kaudella 2023–2024 Hakanen pelasi Kooveen riveissä 38 ottelua tehden niissä 18 tehopistettä, kunnes hänen uutisoitiin siirtyvän loppukauden sopimuksella jatkamaan Mestis-pelejään Helsingin Jokereihin. Hänet hankittiin tuomaan joukkueeseen laajuutta pudotuspelejä ajatellen.

  

### Maajoukkueura

Hakanen pelasi World U-17 Hockey Challengessa vuonna 2017. Hän osallistui myös alle 18-vuotiaiden MM-leiriryhmään vuoden 2019 turnaukseen, mutta Hakanen putosi kuitenkin viimeisten joukossa Suomen lopullisesta kisajoukkueesta. Yhteensä hän on pelannut yhdeksän nuorten ja 33 poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2017–2018 | HPK | A-SM | 12 | 2 | 2 | 4 | 6 | – | – | – | – | – |
| 2018–2019 | HPK | A-SM | 52 | 12 | 19 | 31 | 16 | 6 | 0 | 3 | 3 | 6 |
| 2019–2020 | HPK | A-SM | 51 | 15 | 29 | 44 | 46 | 1 | 1 | 0 | 1 | 0 |
| 2020–2021 | HPK | U20-SM | 6 | 5 | 5 | 10 | 0 | – | – | – | – | – |
|  | HPK | SM-liiga | 31 | 5 | 2 | 7 | 6 | – | – | – | – | – |
|  | FPS | Mestis | 15 | 0 | 5 | 5 | 20 | – | – | – | – | – |
| 2021–2022 | HPK | U20-SM | 13 | 5 | 4 | 9 | 22 | – | – | – | – | – |
|  | HPK | SM-liiga | 12 | 0 | 0 | 0 | 2 | – | – | – | – | – |
|  | FPS | Mestis | 24 | 8 | 10 | 18 | 0 | 13 | 6 | 1 | 7 | 8 |
| 2 kautta | yhteensä | SM-liiga | 31 | 5 | 2 | 7 | 6 | – | – | – | – | – |
| 2 kautta | yhteensä | Mestis | 39 | 8 | 15 | 23 | 20 | 13 | 6 | 1 | 7 | 8 |

Lähteet
-------

* Santtu Hakanen The Internet Hockey Databasessa (englanniksi)
* Santtu Hakanen Eurohockey-sivustolla (englanniksi)
* Santtu Hakanen *Elite Prospects*. Everysport Media Group AB.  (englanniksi)

### Viitteet

1. 1 2 3  Tilastot *liiga.fi*. Jääkiekon SM-liiga Oy. Viitattu 8.10.2019.
2. ↑  HÄMEENLINNAN LYSEON LUKION UUDET OPISKELIJAT (pdf) *kktavastia.fi*. Koulutuskuntayhtymä Tavastia. Viitattu 16.10.2019.
3. 1 2 3 4 5 6  Santtu Hakanen *Elite Prospects*. Everysport Media Group AB.  (englanniksi)
4. ↑  Santtu Hakanen Kiekko-Ahman Vuoden juniori *akaanseutu.fi*.  22.4.2013. Akaan Seutu Lehti Oy. Viitattu 8.10.2019.
5. ↑  HPK sopimuksiin viiden junioripelaajansa kanssa *hpk.fi*.  19.6.2018. HPK Liiga Oy. Viitattu 8.10.2019.
6. ↑  Elite Prospects - HPK U20 *eliteprospects.com*. Everysport Media Group AB. Viitattu 8.10.2019. (englanniksi)
7. ↑  Elite Prospects - HPK U20 *eliteprospects.com*. Everysport Media Group AB. Viitattu 30.3.2020. (englanniksi)
8. ↑  Hellanto, Riku: Jatkotoiveensa menettänyt HPK myllersi kokoonpanonsa uusiksi – nuorille lupauksille näytönpaikka, tähdet huilaavat *MTVuutiset.fi*.  8.10.2019. Telia Company AB. Viitattu 8.10.2019.
9. ↑  Matches *championshockeyleague.com*.  8.10.2019. Champions Hockey League (CHL) AG. Viitattu 8.10.2019. (englanniksi)
10. ↑  Matches *championshockeyleague.com*.  8.10.2019. Champions Hockey League (CHL) AG. Viitattu 8.10.2019. (englanniksi)
11. ↑  HPK:lle uusia sopimuksia kaudelle 2020-2021 *hpk.fi*.  23.3.2020. HPK Liiga Oy. Viitattu 30.3.2020.
12. ↑  Lebedeff, Tyni ja Hakanen HPK:hon *forssanpalloseura.fi*.  29.12.2020. Forssan Palloseura r.y.. Viitattu 12.1.2021.
13. ↑  Lukko - HPK, 30.12.2020 *liiga.fi*.  30.12.2020. Jääkiekon SM-liiga Oy. Viitattu 12.1.2021.
14. ↑  HIFK - HPK, 9.2.2021 *liiga.fi*.  9.2.2021. Jääkiekon SM-liiga Oy. Viitattu 9.2.2021.
15. ↑  Hakanen ja Monto jatkavat HPK:ssa – myös nuorten pelaajien pitkät sopimukset julki *hpk.fi*.  11.5.2021. HPK Liiga Oy. Viitattu 11.5.2021.
16. ↑  Elite Prospects - FPS *eliteprospects.com*. Everysport Media Group AB. Viitattu 17.5.2022. (englanniksi)
17. ↑  Santtu Hakanen vahvistamaan KOOVEEn hyökkäystä - Ahopelto siirtyy Puolaan *tampereenkoovee.fi*.  2.8.2022. KOOVEE Hockey Oy. Viitattu 2.8.2022.
18. ↑  Sihvonen, Arto: Pikkuleijonilla tiistaina huoltopäivä – Rosteria kavennettiin – Lundell liittyi joukkueeseen *leijonat.fi*.  17.4.2019. Suomen Jääkiekkoliitto – Finlands Ishockeyförbund ry. Viitattu 8.10.2019.